ജര്മനിയില് ജോലി വാഗ്ദാനം നല്കി അഞ്ചുലക്ഷം തട്ടിയ യുവാവ് അറസ്റ്റില് ചേര്പ്പ്: ജര്മനിയില് സ്വകാര്യ കന്പനിയിലേക്കു ജോലി വാഗ്ദാനം നല്കി അഞ്ചു ലക്ഷം രൂപ തട്ടിയ കേസില് യുവാവിനെ ചേര്പ്പ് പോലീസ് അറസ്റ്റ് ചെയ്തു. ആലപ്പുഴ ശിവശക്തി കൃഷ്ണ വിഹാറില് കാപ്പില് കിഴക്ക് വീട്ടില് അനൂപ് വിശ്വനാഥന് 40 നെയാണ് സിഐ ടി. വി. ഷിബുവും സംഘവും അറസ്റ്റു ചെയ്തത്. വിവാദ തട്ടിപ്പു നായകന് മോന്സന് മാവുങ്കലിന്റെ സുഹൃത്താണ് ഇദ്ദേഹം. തൃശൂര് കോലഴി ആത്തോട് എട്ടു വര്ഷക്കാലമായി താമസിക്കുന്ന അനൂപ് 2018 ല് ചേര്പ്പ് പെരുന്പിള്ളിശേരിയില് അക്ഷയ കേന്ദ്രം നടത്തുന്ന പുന്നപ്പിള്ളി ശ്യാമളന്റെ മകന് ചന്തുവിന് ജര്മനിയില് ജോലി നല്കാമെന്നു പറഞ്ഞാണ് ഇവരില് നിന്ന് അഞ്ചു ലക്ഷം രൂപ തട്ടിയത്. ജോലി നല്കാമെന്നു പറഞ്ഞ് വേള്ഡ് മലയാളി അസോസിയേഷന് തൃശൂര് ജില്ലാ പ്രസിഡന്റായ അനൂപ് നാളുകള്ക്കു മുന്പ് നെടുന്പാശേരി എയര് പോര്ട്ടിനു സമീപം താജ് ഹോട്ടലില് നടന്ന അസോസിയേഷന് യോഗത്തിലേക്കും തട്ടിപ്പിന് ഇരയായ ശ്യാമളനെയും മകനെയും കൂടിക്കാഴ്ചയ്ക്കു ക്ഷണിച്ചിരുന്നതായും പോലീസ് പറഞ്ഞു. പ്രതിയെ കോലഴിയിലെ വാടക വീട്ടില് നിന്നാണ് കഴിഞ്ഞ ദിവസം പോലീസ് അറസ്റ്റ് ചെയ്തത്. പ്രതിയെ വിശദമായി ചോദ്യം ചെയ്തുവരികയാണ്. മോന്സുമായിട്ടുള്ള മറ്റു സാന്പത്തിക തട്ടിപ്പ് ഇടപാടുകളെക്കുറിച്ചും പോലീസ് അന്വേഷിക്കുന്നുണ്ട്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.